《张坦公擢少司空北上》
清代·谷应泰

楼船北指少司空，三月江南听去鸿。谋国上书惟贾傅，救时入洛看温公。

幸陪禄食旬宣久，怅望莺花去住同。何日皇州春色里，鸣珂紫陌一相逢。

作者简介：清直隶丰润人，字赓虞。顺治四年进士。历官户部主事、员外郎、浙江提学佥事。校士勤明。努力采集明代典章事实，又得张岱、徐倬之助，成《明史纪事本末》。另有《筑益堂集》。